Sleeper (film)
Spavač (eng. Sleeper), u Jugoslaviji prikazan pod naslovom Povampireni Miles, je američka futuristička znanstveno-fantastična filmska komedija iz 1973. godine koju je režirao Woody Allen. Film sadrži elemente parodije na mnoga istaknuta djela znanstvene fantastike.

Radnja 

Miles Monroe (Woody Allen), jazz glazbenik i vlasnik trgovine zdravom hranom, koji živi na Manhattanu u 1973. godini kirogenički je zamrznut bez njegova pristanka. 200 godina kasnije oživjeli su ga znanstvenici, članovi pobunjeničkog pokreta. SAD u 22. stoljeću policijska su država kojom vlada diktator i sprovode tajni plan poznat kao "projekt Aires". Pobunjenici žele iskoristi Milesa da se kao špijun infiltrira u projekt Aires, jer on je jedini član društva bez poznatog biometrijskog identiteta.

Vlasti hvataju znanstvenike, a Miles bježi skrivajući sa kao robot. Odlazi na posao kao robot batler u kući Lune Schlosser (Diane Keaton). Kad Luna odluči zamijeniti robotsku glavu s drugom "estetskijom", Miles nema izbora nego joj otkriti svoj pravi identitet. Luna je uplašena i prijeti Milesu da će ga prijaviti vlastima. Miles otima Lunu i kreće u razotkrivanje projekta Aires.

Njih dvoje se zaljubljuju, ali Miles biva zarobljen i prisiljen na ispiranje mozga. On zaboravlja tko je i postaje zadovoljan član društva. U međuvremenu, Luna nalazi skupinu pobunjeničkih gerilaca i pridružuje se njihovom pokretu. Pobunjenici otimaju Milesa i podvrgavaju ga obrnutom ispiranju mozga, nakon čega se sjeti svoje prošlosti i pridružuje njihovom cilju.

Miles i Luna uspješno se infiltriraju u projekt Aires. Saznaju da je vođa ubijen u bombaškom napadu pobunjenika deset mjeseci ranije, a sve što je od njega ostalo je njegov nos. Nos je ostao živ, članovi Aires projekta zamijene Milesa i Lunu za liječnike i žele da oni kloniraju vođu iz njegovog dragog nosa. Umjesto toga, Miles krade nos i "ubija" posljednji ostatak diktatora.

Produkcija 

Film je snimljen u Denveru i okolici. Vanjske snimke bolnice rađene su u Laboratoriju Nacionalnog centra 
za atmosferska istraživanja u Boulderu, Colorado. Skulpturna kuća, djelo arhitekta 
Charlesa Deatona, danas je poznata kao Kuća spavača ili Kuća letećih tanjura.
Crkva religiozne znanosti u Lakewoodu pretvorena je u McDonald's<ref>Mike Flanigan, Out west," Denver Post Magazine, 2. svibnja 1984., p.26</ref> budućnosti s brojačem
prodanih hamburgera, koji prikazuje brojku 1 sa preko dvadeset nula.

Film na više mjesta parodira poznata djela znanstvene-fantastike, od kojih su najpoznatiji The Sleeper Awakes 
Herberta Georgea Wellsa i Orwellova 1984. Druga izravna 
parodija je uloga glumca Douglasa Raina (poznat kao glas HAL-a 9000 u filmu 2001.: Odiseja u svemiru (1968.)) kao glasa Zlog Kompjutera.

Najviše od svega Spavač je posveta dvojici komičara kojima se Woody Allen najviše divi. To su Benny Hill i Bob Hope.

 Glumci 
 Woody Allen kao Miles Monroe
 Diane Keaton kao Luna Schlosser
 John Beck kao Erno Windt
 Marya Small kao Dr. Nero
 Susan Miller kao Ellen Pogrebin
 Mary Gregory kao Dr. Melik
 Don Keefer kao Dr. Tyron
 Peter Hobbs kao Dr. Dean 
 John McLiam kao Dr. Aragon
 Bartlett Robinson as Dr. Orva
 Chris Forbes kao Rainer Krebs
 Brian Avery kao Herald Cohen
 Jackie Mason (glas) kao Tailor
 Douglas Rain (glas'') kao Zli Kompjuter / robot batler

Reakcije

Kritike

Nagrade i nominacije 
 Dobitnik nagrade Hugo za najbolju dramsku izvedbu.
 Dobitnik nagrade Nebula za najbolju dramsku izvedbu.
 Nominiran za nagradu Saturn u kategoriji najboljeg znanstveno-fantastičnog filma.
 Nominiran za nagradu Ceha američkih scenarista u kategoriji najbolje napisane komedije.

Izvori 

}}

Vanjske poveznice 
 
 
 

Američki filmovi
Filmske komedije
SF-filmovi
Satirični filmovi
Distopijski filmovi